แจกจริง ได้บ้านมือสองราคาดี พร้อมรับสลาก ธอส. ลุ้นต่อเงินล้าน
แบงก์ ธอส.แจกจริง ได้บ้านมือสองราคาดี พร้อมรับสลาก ธอส. ลุ้นต่อเงินล้าน
30 ส.ค. 2564

นายศักดิ์สิทธิ์ จิตตนูนท์ ผู้ช่วยกรรมการผู้จัดการ สายงานบังคับคดี และรักษาการรองกรรมการผู้จัดการ กลุ่มงานปรับโครงสร้างหนี้ ธนาคารอาคารสงเคราะห์ (ธอส.) เป็นผู้แทนธนาคารมอบสลากออมทรัพย์ ธอส.ชุดเกล็ดดาว มูลค่า 5,000 บาท ให้แก่ 1 ในลูกค้า 8 ลำดับแรก ของรายการทรัพย์ใน กทม. และปริมณฑล ที่เป็นผู้เสนอราคา และชนะประมูลบ้านมือสองออนไลน์ ในงาน “8/8 GHBank NPA Double Sale” ผ่าน Application : G H Bank Smart NPA เมื่อวันที่ 8 สิงหาคม 2564 และทำสัญญาจะซื้อจะขายภายในวันที่ธนาคารกำหนด ซึ่งลูกค้ายังมีสิทธิ์ได้ลุ้นรับรางวัลจากสลากออมทรัพย์ ธอส. คิดมูลค่าสูงสุดถึง 1 ล้านบาท พร้อมด้วยรางวัลอื่น ๆ ต่อเนื่องนาน 24 เดือน ทั้งนี้ การประมูลทรัพย์บ้านมือสอง GHB NPA ออนไลน์ของ ธอส. ครั้งต่อไปจะมีขึ้นในวันที่ 29 กันยายน 2564โดยมีทรัพย์เด่น ราคาดี มาให้เลือกประมูลแบบลดราคาพิเศษ ทั้งประเภท เช่น บ้านเดี่ยว ทาวน์เฮ้าส์ ห้องชุด และที่ดินเปล่า พร้อมด้วยโปรโมชั่นดี ๆ สำหรับผู้ซื้อทรัพย์มากมาย สอบถามรายละเอียดและดูข้อมูลทรัพย์ NPA ของธนาคารได้ที่ www.ghbhomecenter.com กรณีทรัพย์ในเขตกรุงเทพฯและปริมณฑล โทร 0-2202-1016, 0-202-1582 ส่วนทรัพย์ในภูมิภาค โทร 0-202-1170 หรือ 0-202-2036 และ Facebook Fanpage ธนาคารอาคารสงเคราะห์